Des del seu origen, l’any 1990, ACEFAT ha estat col·laborant, de
forma ininterrompuda, perquè Barcelona sigui més sostenible. I
volem continuar participant, de forma activa, en totes aquelles
entitats i organitzacions que comparteixen les nostres inquietuds
i objectius. Per aquest motiu, vàrem ajudar a elaborar i vàrem
signar el compromís ciutadà per la Sostenibilitat 2012-2022,
formem part de Barcelona més sostenible i vam voler participar
del Consell Ciutadà per la Sostenibilitat, des de la seva
creació. Òrgan en el què ens agradaria continuar-hi implicats,
formant part de la seva nova composició.

ACEFAT va ser constituïda expressament amb l’objectiu de
contribuir proactivament a la sostenibilitat de la ciutat de
Barcelona. És un dels primers exemples de col·laboració
públic-privada que existeixen, sentuna entitat sense ànim de
lucre amb la forma jurídica d’agrupació d’interès econòmic
(A.I.E.). La seva missió és minimitzar l’impacte que les obres de
serveis provoquen sobre les persones, el medi ambient i tota
l’activitat que suporta el teixit urbà. Als efectes, ACEFAT
realitza una gestió integradaamb tota altra actuació i activitat
que es pogués veure afectada, basada en el coneixement del
territori, la compartició d’informació, el diàleg amb totes les
parts.

Per tal de poder desenvolupar de forma eficient aquest propòsit,
ACEFAT disposa d’eines tecnològiques específiques, com el portal
eGios, que integra i comparteix tota la gestió i informació
relativa als diferents procediments que es realitzen al respecte.
Aquest portal es complementa amb la plataforma eWise, que
facilita la informació de les xarxes existents al subsòl, a
nivell de tota Catalunya, per tal de facilitar la redacció de
projectes, plans de seguretat i la seva localització sobre el
terreny, en el moment d’executar una obra, per tal de prevenir
accidents laborals, alhora que per evitar danys a les xarxes
existents, que puguin provocar una interrupció o pèrdua de
qualitat del servei pel ciutadà. Ambdues plataformes estan
interconnectades, generant consultes automàtiques per la ciutat
de BCN.

En 31 anys, ACEFAT ha gestionat 437.780 obres (dades a
31/12/2021), volum que hagués estat un 17% superior sense la
coordinació desenvolupada. En els 11 anys del portal eWise, ha
atès 484.301 consultes (dades a 31/12/21).

ACEFAT també representa una taula de diàleg per engegar projectes
i iniciatives per millorar i fer més sostenible Barcelona. Alguns
exemples són:

* El conveni signat amb la Càtedra de Sostenibilitat de l’UPC per
la millora de l’accessibilitat a l’entorn de les obres, que ha
portat a la redacció del Manual de procediments i bones
pràctiques que s’aplica a Barcelona.
* El desenvolupament d’un nou disseny de tanca d’obra, fabricada
exclusivament amb el plàstic i alumini procedents dels brics.
Cada tanca recicla 1500 brics.
* El disseny d’una torreta ventilació que va permetre la
substitució de les reixes metàl·liques horitzontals de les
voreres, evitant el risc de caiguda dels vianants i el risc
d’interrupció de subministrament elèctric per inundació de les
estacions transformadores soterrades.
* La participació en el procés d’implantació en Barcelona de
l’iniciativa del grup Sorigué i Aigües de Barcelona, per la
utilitzaciód’àrid reciclat, reduint en un 73% de material de
rebuig que va a gestor de residus i en un 90% l’aportació d’àrid
de cantera en obres de canalització.
* L’estudi per la reducció del soroll de la maquinària d’obra a
la ciutat de Barcelona.

La implicació de ACEFAT, amb les persones i la sostenibilitat, ha
merescut diferents reconeixements al llarg de la seva història:

* Premi a l'excel·lència concedit pel Collegi Oficial d’Enginyers
Tècnics de Telecomunicacions de Catalunya, per la contribució al
llarg de la seva trajectòria a la sostenibilitat de la ciutat de
Barcelona (2004).
* Premi Empresarial en la modalitat de Conciliació de la Vida
Laboral i Familiar atorgat per la GEC (2009).
* Empresa seleccionada com a exemple per l’estudi "Experiències
en organització del temps de treball a les empreses de Catalunya”
realitzat per la Conselleria de Treball, en col·laboració amb
l’escola de negocis IESE (2009).
* Premi en la categoria PIME, en la V Edició del Premi Empresa
Flexible (promogut por CVA, Sodexo, Manpower, UOC i el Ministeri
de Sanitat, Política Social i Igualtat) (2010).
* Menció especial del jurat dels premis Acció 21, pel projecte
"Un nou model de tanca accessible i sostenible” (2010).
* Memòria de sostenibilitat seleccionada pel Consell de Relacions
Laborals de Catalunya com a exemple per difondre iniciatives.
Publicada a l’enllaç : http://rscat.gencat.cat (2011)
* Cas exemple a la publicació de la Secretaria d’Igualtat, del
Ministeri de Sanitat, Política Social e Igualtat y de Forética:
“Igualdad y RSE. Guía para pymes”. Publicat a l’enllaç:
http://www.foretica.org/images/stories/documentos
generales/igualdad y rse guia para pymes.pdf (2011)
* Designada una de les 10 millors PIMES de Espanya en el ranking
de Best Work Places, elaborat per Great Place to Work.(2012 i
2013).
* Premi Barcelona a l’Empresa Innovadora en Conciliació i Temps
(8a edició 2019-Categoria Pime).

Aquest mateixa implicació l’ha portat a ser:

* Membre del “Consell Ciutadà per la Sostenibilitat” en
representació del sector empreses.
* Membre del grup Motor de la Xarxa Nust (Nous Usos Socials del
Temps)
* Membre de la taula d’Emergència Climàtica de Barcelona.
* Membre fundador de Respon.cat (Iniciativa empresarial per al
desenvolupament de la responsabilitat social a Catalunya).
* Membre de Forética.

Les persones que representen a ACEFAT en aquestes institucions
són persones que, per vocació i formació, estan implicades des de
fa molts anys en diferents aspectes relacionats amb la
sostenibilitat.

Susana Pascual és ambientòloga i va estar vinculada al Col·legi
d’Ambientòlegs de Catalunya, arribant a ser presidenta entre 2014
i 2016. També ha estat vinculada a l’Associació per la Promoció
del Transport Públic i a altres entitats del territori amb el
propòsit de promoure la mobilitat sostenible i disminuir la
contaminació atmosfèrica.

Josep Maria Miranda és Enginyer de Camins, Canals i Ports per
l’UPC, i forma part de la primera promoció que es va
especialitzar en Enginyeria Sanitaria i Ambiental, que va
complementar amb les especialitats d’Hidràulica i Urbanisme. La
seva tesina final de carrera va versar sobre el reciclat i
reutilització dels materials d’enderroc i les propietats del
formigó reciclat (1985). Ha desenvolupat la seva carrera
professional dins el món del Medi Ambient i la Sostenibilitat.

Com a valor afegit, si podem continuar sent un dels representants
del sector empreses en el Consell Ciutadà per la Sostenibilitat,
volem promoure més mecanismes participatius per rebre les
inquietuds de les organitzacions del nostre sector i
traslladar-les a l’Ajuntament mitjançant el Consell.